CELEX: 22005D0300
Language: fi
Date: 2005-03-08 00:00:00
Title: 2005/300/EY: AKT–EY-suurlähettiläskomitean päätös N:o 2/2005, tehty 8 päivänä maaliskuuta 2005, AKT–EY-tulliyhteistyökomitean työjärjestyksestä

14.4.2005   
            
            
               FI
            
            
               Euroopan unionin virallinen lehti
            
            
               L 95/54
            
         AKT–EY-SUURLÄHETTILÄSKOMITEAN PÄÄTÖS N:o 2/2005,
   tehty 8 päivänä maaliskuuta 2005,
   AKT–EY-tulliyhteistyökomitean työjärjestyksestä
   (2005/300/EY)
   AKT–EY-SUURLÄHETTILÄSKOMITEA, joka
   ottaa huomioon AKT–EY-tulliyhteistyökomitean muodostamisesta ja yksityiskohtaisista toimintasäännöistä 8 päivänä kesäkuuta 1995 tehdyn AKT–EY-ministerineuvoston päätöksen,
   ottaa huomioon Cotonoussa 23 päivänä kesäkuuta 2000 allekirjoitetun AKT–EY-kumppanuussopimuksen (1), jäljempänä ’kumppanuussopimus’, ja erityisesti sen liitteen V pöytäkirjassa 1 olevan 37 artiklan,
   ottaa huomioon AKT–EY-suurlähettiläskomitean työjärjestyksen ja erityisesti sen 15 artiklan, joka koskee suurlähettiläskomiteaa avustavien komiteoiden, alakomiteoiden ja työryhmien työjärjestysten laatimista,
   haluaa turvata niiden tavoitteiden toteutumisen, jotka AKT-valtiot ja Euroopan yhteisö ovat vahvistaneet kumppanuussopimuksen kolmannen osan II osastossa,
   sekä katsoo seuraavaa:
   AKT-valtioiden ja Euroopan yhteisön välinen tehokas tulliyhteistyö voi osaltaan edistää AKT-valtioiden ja EY:n välisen kauppavaihdon kehitystä.
   Komitean toimeksianto vahvistetaan kumppanuussopimuksen liitteen V pöytäkirjassa 1 olevassa 37 ja 38 artiklassa,
   ON PÄÄTTÄNYT SEURAAVAA:
   1 artikla
   1.   Kumppanuussopimuksen liitteen V pöytäkirjassa 1 olevalla 37 artiklalla perustettu tulliyhteistyökomitea, jäljempänä ’komitea’, muodostuu Euroopan yhteisön jäsenvaltioiden asiantuntijoista ja tulliasioista vastaavista komission virkamiehistä sekä AKT-valtioita edustavista asiantuntijoista ja tulliasioista vastaavista AKT-valtioiden alueellisten ryhmien toimihenkilöistä. Komitea voi tarvittaessa käyttää asianmukaista asiantuntija-apua.
   2.   Kukin osapuoli ilmoittaa edustajiensa ja puheenjohtajansa nimet AKT–EY-ministerineuvoston sihteeristölle.
   2 artikla
   Kumppanuussopimuksen liitteen V pöytäkirjassa 1 olevan 37 artiklan 1–6 kohdassa ja 38 artiklan 8–10 kohdassa määritellyt komitean tehtävät ovat seuraavat:
   
               a)
            
            
               turvata hallinnollinen yhteistyö kumppanuussopimuksen pöytäkirjan 1 moitteettomaksi ja yhdenmukaiseksi soveltamiseksi sekä hoitaa muut sille annetut tullialan tehtävät;
            
         
               b)
            
            
               tarkastella säännöllisin väliajoin alkuperäsääntöjen soveltamisen vaikutusta AKT-valtioihin ja antaa AKT–EY-ministerineuvostolle suosituksia aiheellisista toimenpiteistä;
            
         
               c)
            
            
               tehdä päätöksiä alkuperäsääntöjä koskevista poikkeuksista kumppanuussopimuksen liitteen V pöytäkirjassa 1 olevan 38 artiklan 9 ja 10 kohdassa määrätyin edellytyksin;
            
         
               d)
            
            
               valmistella AKT–EY-ministerineuvoston päätökset kumppanuussopimuksen liitteen V pöytäkirjassa 1 olevan 40 artiklan mukaisesti.
            
         3 artikla
   1.   Komitea kokoontuu vähintään kaksi kertaa vuodessa AKT-ryhmän ja Euroopan yhteisön yhteisellä sopimuksella vahvistamana päivänä, pääsääntöisesti viimeistään kahdeksan päivää ennen AKT–EY-suurlähettiläskomitean kokousta. Ylimääräisiä kokouksia voidaan kutsua koolle tarvittaessa.
   2.   Komitea voi tarvittaessa muodostaa tilapäisiä työryhmiä erityiskysymysten tarkastelua varten.
   3.   Komitean kutsuu koolle sen puheenjohtaja. Asioiden käsittely komiteassa on luottamuksellista, ellei toisin päätetä.
   4 artikla
   Komitean puheenjohtajuutta hoitaa vuorotellen kuuden kuukauden ajan AKT-ryhmä ja Euroopan yhteisö:
   
               —
            
            
               1 päivästä huhtikuuta 30 päivään syyskuuta AKT-ryhmän puheenjohtaja,
            
         
               —
            
            
               1 päivästä lokakuuta 31 päivään maaliskuuta Euroopan yhteisön puheenjohtaja.
            
         5 artikla
   1.   Puheenjohtaja laatii alustavan esityslistan yhteistyössä toisen ryhmän puheenjohtajan kanssa, ja komitea vahvistaa sen kunkin kokouksen alussa.
   2.   AKT–EY-ministerineuvoston sihteeristö huolehtii sihteeristötehtävistä ja muista komitean toimintaa varten tarvittavista tehtävistä.
   3.   Sihteeristön tehtävänä on lähettää kokouskutsut, esityslistat, määräyksiä koskevat luonnokset ja muut valmisteluasiakirjat komitean jäsenille viimeistään kaksi viikkoa ennen kokousta.
   4.   Sihteeristö laatii kunkin kokouksen jälkeen pöytäkirjan, joka hyväksytään komitean seuraavassa kokouksessa.
   6 artikla
   Komitea on päätösvaltainen ainoastaan, jos läsnä on enemmistö AKT-ryhmän nimeämistä edustajista ja yksi komission edustaja.
   7 artikla
   1.   Komitean päätökset tehdään AKT-valtioiden ja Euroopan yhteisön välisellä yksimielisyydellä.
   2.   Jos komitea ei pysty tekemään päätöstä, asia siirretään AKT–EY-suurlähettiläskomitean käsiteltäväksi.
   3.   Poikkeustapauksissa kummankin ryhmän puheenjohtajat voivat päättää päätösten tekemisestä kirjallisella menettelyllä, erityisesti kun kyseessä on kumppanuussopimuksen liitteen V pöytäkirjassa 1 olevan 38 artiklan mukaisesti tehtävät päätökset.
   8 artikla
   Jos komitea pitää sitä tarpeellisena, se voi päättää asiantuntijoiden läsnäolosta, jos käsiteltävät kysymykset edellyttävät erityisasiantuntemusta.
   Sen estämättä, mitä 1 artiklassa määrätään, mikä tahansa AKT-valtio, joka ei ole komitean jäsen, voi osallistua sen työskentelyyn tarkkailijana, paitsi jos komitea on päättänyt asian käsittelystä rajoitetussa kokoonpanossa.
   9 artikla
   Komitea esittää kertomuksen AKT–EY-suurlähettiläskomitealle.
   10 artikla
   AKT-valtiot ja Euroopan yhteisön jäsenvaltiot toteuttavat kukin omalta osaltaan tämän päätöksen täytäntöön panemiseksi tarvittavat toimenpiteet.
   11 artikla
   Tämä päätös tulee voimaan, kun se on allekirjoitettu. Sillä kumotaan ja korvataan AKT–EY-tulliyhteistyökomitean muodostamisesta ja yksityiskohtaisista toimintasäännöistä 8 päivänä kesäkuuta 1995 tehty AKT–EY-ministerineuvoston päätös N:o 2/1995.
   
      Tehty Brysselissä 8 päivänä maaliskuuta 2005.
      
         
            AKT–EY-suurlähettiläskomitean puolesta
         
         
            Puheenjohtaja
         
         M. SCHOMMER
         
      
   
   
      (1)  EYVL L 317, 15.12.2000, s. 1.